ET Euroopa Liidu Teataja C 272/1

ESMASPÄEVAL, 18. APRILLIL 2005 TOIMUNUD ISTUNGI PROTOKOLL

(2005/C 272/01)

(Istung algas kell 11.00)

Pidulik avaistung

Assamblee ees astuvad üles: Bamako piirkonnavanem Moussa Badoulaye Traoré, Mali rahvuskogu esimees Ibrahim Boubacar Kéita, AKV-ELi parlamentaarse ühisassamblee kaasesimees Sharon Hay Webster, parlamentaarse ühisassamblee kaasesimees Glenys Kinnock ja Mali Vabariigi president Amadou Toumani Touré, kes kuulutab 9. istungjärgu avatuks.

(Istung katkestati kell 13.15 ja see jätkus kell 15.25)

EESISTUJA: pr HAY WEBSTER

kaasesimees

Parlamentaarse ühisassamblee istung

Kaasesimees tervitas kõiki osalejaid ja teatas neile, et reedel, 15. aprillil 2005 loodi Bamakos AKV nõuandev assamblee. See tähtis sündmus langes kokku AKV riikide 30. aastapäevaga.

1. Parlamentaarse ühisassamblee koosseis

Kaasesimees teatas, et parlamentaarse ühisassamblee liikmete nimekiri pannakse protokolli juurde lisana sellisel kujul, nagu see AKV riikide võimude ja Euroopa Parlamendi presidendi poolt edastati.

2. Nende esindajate akrediteerimine, kes pole parlamendiliikmed

Kaasesimees teatas, et AKV riikide võimud on saatnud nende esindajate nimekirja, kes pole parlamendiliikmed. Vastavalt partnerluslepingu artikli 17 lõikele 1 ning parlamentaarse ühisassamblee kodukorra artiklile 1 tegi ta ettepaneku need esindajad akrediteerida ja märkida nende nimed protokolli lisas esitatavasse nimekirja.

Parlamentaarne ühisassamblee väljendas nõusolekut.

3. Asendusliikmed

Kaasesimees teatas järgmistest asendusliikmetest: Mauro (Dauli asendaja), Schröder (Langendriesi asendaja), van den Berg (Bullmanni asendaja), Pistelli (Buski asendaja), Morgantini (Wurtzi asendaja) ja R. Czarnecki (Kozlíki asendaja).

4. Päevakorra projekti vastuvõtmine (AKV-EL/3748/rev. 2)

Kaasesimees teatas järgmistest esitamistähtaegadest:

— alaliste komisjonide raportites sisalduvaid resolutsiooni ettepanekuid puudutavad muudatusettepanekud: esmaspäev, 18. aprill kell 18:00;

— hääletusele pandavate kompromissresolutsioonide ettepanekuid puudutavad muudatusettepanekud: teisipäev, 19. aprill kell 15:00;

— hääletusprotseduure puudutavad menetlused: neljapäev, 21. aprill kell 9:00, kirjalikult.

Sõna võtsid: De Sousa (Angola), Weldegiorgis (Eritrea), Gessesse (Etioopia), Martínez Martínez ja Davies (Lõuna-Aafrika).

Päevakorra projekt võeti vastu käesolevas protokollis esitatud kujul.

5. AKV-ELi parlamentaarse ühisassamblee 8. istungjärgu viimase istungi protokolli heakskiitmine (ELT C 80, 1.4.2005)

Protokoll kiideti heaks.

6. Ühinenud Rahvaste Organisatsiooni peasekretäri Kofi Annani teade AKV-ELi parlamentaarsele ühisassambleele millenniumi arengueesmärkide kohta

Kaasesimees luges AKV-ELi parlamentaarsele ühisassambleele ette Kofi Annani teate.

7. María Elena Valenciano Martínez-Orozco ja Donald Ramotari (Guyana) aruanne (sotsiaal- ja keskkonnakomisjoni nimel) AKV riikides üldise alghariduse ning soolise võrdõiguslikkuse saavutamisel tehtud edusammude kohta millenniumi arengueesmärkide kontekstis

Pr Valenciano Martínez-Orozco tutvustab oma aruannet. Hr Polisi (Rwanda) võtab sõna kaasraportööri hr Ramotari (Guyana) nimel.

ÜRO arenguprogrammi millenniumi arengueesmärkide täitevkoordinaator pr Herfkens annab aru AKV riikide edusammudest millenniumi eesmärkide saavutamisel ning väljendab lootust, et Euroopa Liit peab ajakavast kinni. Ta viitab sellega seoses selgesõnaliselt parlamendi liikmete rollile.

Sõna võtsid: Straker (Saint Vincent ja Grenadiinid), Martens, Safuneituuga (Samoa), Scheele, Faure (Seišellid), Hall, Akpovi (Benin), Aubert, Metsing (Lesotho), Bowis, Davies (Lõuna-Aafrika), van den Berg, Osei-Prempeh (Ghana), Klass, Ouaïdoung (Tšaad), Martínez Martínez, Sebetlela (Botswana), Gröner, Bawa Bwari (Nigeeria), Fernandes, Kamuntu (Uganda), Obiang Ndong (Gabon), Herfkens ja Manservisi (Euroopa Komisjon).

8. Raport majanduspartnerite ja tööturu osapoolte tegevuse kohta

Sõna võtsid: Vever ja Florio (AKV-ELi järelevalvekomisjon).

EESISTUJA: pr KINNOCK

kaasesimees

9. Kiireloomulised teemad 1: olukord Sudaanis

Sõna võtsid: Hay Webster, Morgantini, Beda (Sudaan), Schnellhardt, Dawaleh (Djibouti), Gomes, Gessesse (Etioopia), Pistelli, Weldegiorgis (Eritrea), Schluyter, Kamuntu (Uganda), Goudin, Bawa Bwari (Nigeeria), Czarnecki, Bowis, Carlotti, Ouaïdoung (Tšaad), Hall, Gahler, van den Berg, Van Hecke, Schröder, Novak ja Manservisi (komisjon).

Istung lõppes kell 19.25.

ESMASPÄEVAL, 18. APRILLIL 2005 TOIMUNUD ISTUNGI PROTOKOLLI LISA

Nende esindajate akrediteerimine, kes pole parlamendiliikmed

BARBADOS

Yvette GODDARD

Barbadose Suursaatkonna nõunik, Brüssel

FIDŽI

Tema Ekstsellents Seremaia T. CAVUILATI

Fidži suursaadik, Brüssel

HAITI

Jacques Nixon MYRTHIL

Haiti Suursaatkonna ajutine asjur, Brüssel

ST KITTS JA NEVIS

Tema Ekstsellents Georg R.E. BULLEN

St Kittsi ja Nevise suursaadik, Brüssel

SURINAME

Tema Ekstsellents Gerhard O. HIWAT

Suriname suursaadik, Brüssel

ZIMBABWE

Tema Ekstsellents Gift PUNUNGWE

Zimbabwe suursaadik, Brüssel